Den Vest-Sjællandske Avis, 1816-12-21
Fædrenelandet. Redacteuren har allerede længe tilforn tilladt sig at yttre den Formodning: at der forestaaer Danmark en meget lykkelig Periode; dette er hans Overbeviisning, efter det han formaaer at frue ind i Landets indvortes Forfatning og i dets politiske Stilling; allerede Freden vil at sig selv udvikle denne Forbedring i Landets Tilstand, ved Hielp af de Principer, som Regieringen har valgt, og den Fremgangsmaade, som følges i Staatsbestyrelsen; og de Krige, som kunne forudsees, og vel ikke kunne undgaaes, ville, efter al Formodning, tiene til Rigets Opkomst og Flor, de uforskyldte og uafvendelige Uheld, som mødte Landet, ville kun befordre dets Vel, og ere i Grunden en Lykke for det; og den Regent, som bevarede en retskaffen Mands Charakter i en lidenskabelig Tidsalder, og traadte ud af en truende og indviklet Stilling, agtet af sit Folk og af Jordens cultiverede Nationer, vil opleve den Glæde, at see Held følge sig paa sin videre Bane; at hans Land og Folk vil opblomstre under hans Bestyrelse, og at dettes Lyksalighed vil tiltage ved Fortsættelsen af hans liberale og ædle Regierings Grundsætninger. Den uendelige Forstand, som leder sin Bestyrelse af Tingenes Gang i Verden, efter det frie Menneskes Handlinger, som straffer Overmod og Misbrug af Magt, og belønner Maadehold og Retskaffenhed, lader Regentens Dyder komme hans Folk tilgode. Blidt har Straalerne af den Eviges Naade i Aar udbredet sig til det Søster=Folk, som engang er traadt ud af Forbindelsen med den skandinaviske Halvøe, og har sluttet sig til det store, humane og frit tænkende Germanniens Folkemasser. En riig Høst har i en fordeelagtig Tidspunkt begunstiget Danmark Sletter; Havets rige Yngel har trængt sig sammen til dets Kyster; Handelen har taget et stort og velgiørende Sving, især den befindiske, og en hver indsigtsfuld Mand maae erkiende, at Fædrenelandet har i Aar gjort et stort Skridt fremad; den udenlandske og indenlandske Credit stiger kiendelig, og der er en Fremstræben i alle Dele, som blot behøves at understøttes og ophielpes af en patriotisk Aand og Følelse hos Landets Jndvaanere, af en Bestræbelse hos hver Mand i at foretage sig det som tiener til Fædrenelandets Tarv. Mennesker, hvis Kundskab om Europas og Danmarks Stilling. er indskrænket, kunde synes, at denne Skildring var overdreven eller ugrundet; de ville forstumme, naar de faae at høre, i en tro Oversættelse, hvad der for Øieblikket dømmes i udenlandske Skrifter om Danmarks nærværende Stilling, og det paa de Steder, hvor man er vant til, frit at sige sine ufordeelagtige Domme om langt mægtigere Stater end denne. Saaledes læses i November=Heftet af Politisches Journal følgende: "Danmark hilser Udgangen af det nærværende Aar under lykkeligere Forbetydninger, end der nogensinde har viist sig ved Slutningen af alle de foregaaende Aar af de ti, som ere forløbne siden Krigens Udbrud med England. Krigens Saar ere lægte, og nu begynder Landet at bøste de første Frugter af sin Regierings vise og liberale System, som befordres ved dets naturlige Beskaffenhed og Beliggenhed, og ved dets Jndvaaneres Jndustrie og Virksomhed. Jmedens man i de fleste andre Lande, og selv i England, klagede over Standsning i Handelen, blev den danske Handel, Hovedkilden til den indvortes Rigdom, stedse meere blomstrende; det danske Flag veiede paa alle Have, og ingen Uge hengik, uden at Vestindifarere indløbe med rige Ladninger i Havnen ved Kiøbenhavn, undertiden flere paa een Dag; ligesaa livfuld var Handelen paa det middellandske Hav og paa Østersøen. Den første Expedition paa China og Ostindien var meget heldig, og denne Handel vil endnu blive mere fordeelagtig, naar først det ostindiske Compagnie kan ret begynde at deeltage deri. Regieringens virksomme og liberale System havde en stor Andeel i dette Held. Algier og Tunis respecterede vedvarende det danske Flag. Misforstaaelserne med Tripolis bleve ved Etatsraad Nissens Underhandlinger bilagte; Baandene paa den islandske Handel bleve løsnede, og især var det vigtigt, at den vestindiske Øe St. Thomas blev erklæret for en Frihavn, hvorved den blev til et Hoved Depot for Handelen i hine Egne. De offentlige Udstillinger af Konstflidens Produkter befordrede Jndustrien. En viis Sparsomhed, hvorpaa Hoffet længe havde givet et anbefalingsværdigt Exempel, bestælede hele Statsbestyrelsen. Det danske Troppekorps i Frankerige erhvervede sig der almindelig Agtelse. Marinen reiste sig igien af sin Aske; foruden Orlogskibene Lovise Auguste og Phønix er et tredie nær ved sin Fuldendelse, og Fregatten Venus, Minerva og to andre i Arbeide. Mange Søeofficerer toge Coffardietieneste. Coursen har bedret sig meget, og vil endnu mere bedre sig, naar først de vestindiske Planteurers Gield i England bliver betalt, og hvoraf allerede en stor Deel er afdraget, da saa en betydelig Summe rede Penge vil flyde aarlig til de danske Stater. Erhvervelsen af Lauenborg er vigtig, da den afrunder de danske Stater, og Elblolden er indbringende. Et Beviis paa sin liberale Tænkemaade har ogsaa Regieringen givet ved at den frivilligen og først af alle Stater har nedsat en Commission for at indføre i Holsteen en Forfatning med Landstænder, som endnu nøiere vil knytte Baandet imellem den elskede Regent og hans troe Undersaatter. Danmarks udvortes Forhold vare fra alle Sider høist venskabelige; ved udenlandske Bidrag, som fra Preussen, erholder Financerne anseelige Tilskud, og det hedder, at Danmark er i Begreb med at slutte en ny og fordeelagtig Handels-Tractat med Amerika.